# ROMANIA

JUDEŢUL MUREŞ Vizat,

# COMUNA ACĂȚARI Secretar

#  PRIMAR Jozsa Ferenc

P R O I E C T D E H O T Ă R Â R E

privind aprobarea acordării ”Diplomei de Onoare” familiilor care au împlinit 50 de ani de la căsătorie

Primarul comunei Acăţari;

 Având în vedere referatul de aprobare a Primarului comunei Acățari nr.5054/2023 , raportul compartimentului de resort nr. 5062/2023 ;

 Ținând cont de prevederile art.133 alin.(1), art.140 alin. (1) și (3), ale art.154 alin.(1), ale art. 196 alin. (1) lit. a), ale art. 197 (1), ale art. 243 alin. (1) lit. a) și b) din Ordonanța de Guvern nr. 57/ 2019 privind Codul Administrativ, modificată și completată;

 În conformitate cu prevederilor art.7, alin.(4) din Hotărârea Consiliului local Acățari nr.18 din 30 martie 2023,privind aprobarea Statutului comunei Acățari;

Văzând prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare;

În temeiul art. 129 alin. (2) lit. d) și alin.(7) lit.b) din OUG nr. 57/ 2019 privind Codul administrativ, modificată și completată;

 P r o p u n e :

Art.1.Cu ocazia evenimentului cultural artistic ”Zilele comunei Acățari” se aprobă acordarea ” Diplomei de Onoare” familiilor care au împlinit 50 de ani de căsătorie neîntreruptă, conform anexei,care face parte integrantă din prezenta.

Art.2. ”Diploma de onoare” se acordă în baza certificatului de căsătorie.

 Art.3. Prezenta hotărâre va fi dusă la îndeplinire de către Primarul comunei Acățari, prin apartul de specialitate.

Art.4. Secretarul general al comunei Acățari va comunica prezenta hotărâre instituțiilor si persoanelor interesate pentru ducerea ei la îndeplinire, Institutiei Prefectului Judetul Mureș pentru control si verificarea legalitătii.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 5054 / 21 iulie 2023

###  **REFEREAT DE APROBARE**

privind aprobarea acordării ”Diplomei de Onoare” familiilor care au împlinit 50 de ani de la căsătorie

 Viaţa cultural-socială a comunei Acățari se îmbogăţeşte an de an prin marcarea unor manifestări diverse. Şi anul acesta se va organiza evenimentul „ Zilele comunei Acățari” un eveniment de manifestări solemne și de înaltă ținută morală și spirituală la care sunt invitate să ia parte cuplurile din comună care au împlinit 50 de ani de căsnicie neântreruptă sau urmează să-i împlinească pe parcursul anului.

Având în vedere că acest eveniment din viaţa unei familii reprezintă un lucru deosebit de care nu toţi au şansa de a se bucura, considerăm ca o datorie morală să sărbătorim persoanele vârstnice care au trăit, au muncit şi şi-au întemeiat o familie în comuna Acățari, dovedindu-le prin aceasta respectul pe care îl avem pentru ei şi pe care îl merită din plin.

 În vremurile tumultoase pe care le parcurgem, noţiunea de familie şi-a pierdut din însemnatatea sa, din respectul ce trebuie să şi-l poarte cei doi soţi.

 Societatea evoluează prin familie iar respectul şi încrederea sunt doua repere esenţiale rezistării în timp a familiei.

Având în vedere că împlinirea a 50 de ani de căsătorie în viaţa unei familii, reprezintă un lucru deosebit de care nu toţi au şansa de a se bucura, considerăm o datorie morală să sărbătorim persoanele vârstnice care au trăit, au muncit şi şi-au întemeiat o familie în comuna Acățari, dovedindu-le prin aceasta respectul pe care îl avem pentru ei şi pe care îl merită din plin.

Aşa cum Statul Român ocroteşte căsătoria şi familia, Primăria comunei Acățari ca recunoştinţă şi respect pentru familiile care au împlinit 50 de ani de la căsătorie şi care au reuşit să treacă peste toate încercările şi obstacolele vieţii, acordă „Diploma de Onoare” .

 Primar,

 Osvath Csaba